ஆண்களைப்போல் பெண்களின் நட்பு இருப்பது இல்லை. எங்களைப்போல் எங்கள் தங்கைகள் இல்லை. ஒரே வகுப்பில் படித்தாலும் எலியும், பூனையுமாக தேவையே இல்லாமல் சின்ன சின்ன விஷயங்களுக்காக சண்டை போட்டுகொள்வார்கள். இந்த சண்டை அவர்கள் 8வது படிக்கும்போதே ஆரம்பித்து விட்டது. ஸ்கூலுக்குள்ளேயே எங்களிடம் இருவரும் வந்து அழுது கொண்டே பஞ்சாயத்துக்கு வருவார்கள். அப்போது என்ன ஆச்சரியம் என்றால் மாத்யூவின் தங்கை கிரேஸ் என்னிடம், என் தங்கை செரின், மாத்யூவிடமும் தான் போய் அழுது புகார் சொல்லி புலம்புவார்கள்.